*Príloha č.2 k rozhodnutiu č. 52 /2010*

**VÝZVA** **NA PREDKLADANIE ŽIADOSTÍ, KTORÉ SA TÝKAJÚ PROPAGAČNÝCH PROGRAMOV SPOLUFINANCOVANÝCH EÚ NA VNÚTORNOM TRHU**

Pôdohospodárska platobná agentúra, Dobrovičova 12, 815 26 Bratislava v zmysle § 7 ods. 1 písm. q) zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov a v zmysle nariadenia Rady (ES) č. 3/2008 o informačných a propagačných činnostiach na podporu poľnohospodárskych výrobkov na vnútornom trhu a v tretích krajinách ako aj nariadenia Komisie (ES) č. 501/2008, ktorým sa ustanovujú podrobné pravidlá uplatňovania nariadenia Rady (ES) č. 3/2008 o informačných a propagačných akciách na podporu poľnohospodárskych výrobkov na vnútornom trhu a v tretích krajinách

**v y z ý v a**

žiadateľov (**profesné organizácie EÚ zastupujúce príslušné sektory**) do 30. novembra 2010 predložiť Pôdohospodárskej platobnej agentúre v prípade záujmu svoje žiadosti týkajúce sa **propagačných programov spolufinancovaných EÚ NA VNÚTORNOM TRHU**. Žiadosti sa predkladajú osobne alebo poštou na adresu Pôdohospodárska platobná agentúra, Dobrovičova 12, 815 26 Bratislava podľa Metodického postupu pre predkladanie žiadostí, ktoré sa týkajú informačných a propagačných akcií na podporu poľnohospodárskych výrobkov na vnútornom trhu a v tretích krajinách, ktorý je zverejnený na internetovej stránke Pôdohospodárskej platobnej agentúry.

Metodický postup:

„Metodický postup pre predkladanie žiadostí, ktoré sa týkajú informačných a propagačných akcií na podporu poľnohospodárskych výrobkov na vnútornom trhu a v tretích krajinách“

Bližšie informácie môžete získať priamo na sekcii organizácie trhu Pôdohospodárskej platobnej agentúry, Bratislava, Dobrovičova 12.

Bratislava, dňa 16. 07. 2010 Ing. Roman Serenčéš, PhD.

generálny riaditeľ